ບັນດານັກຄົ້ນຄວ້າ ຜະລິດ ຢາວັກຊີນ ກັນອີໂບລາ ທີ່ມີ ປະສິດທິພາບສູງ ໄດ້ແລ້ວ
ການແຜ່ລະບາດຂອງອີໂບລາ​ ໃນທົ່ວເຂດອາຟຣິກາຕາເວັນຕົກ ໄດ້ຂ້າລ້າງຊີວິດຂອງພວກ...ເດັກນ້ອຍ, ແມ່, ພໍ່, ນາຍແພດ ແລະ ພະຍາບານ ຫຼາຍກວ່າ 11,000 ຄົນ.
ໃນທີ່ສຸດ ກໍມີຫົນທາງເພື່ອຍຸດຕິຄວາມທຸກທໍລະມານ ຈາກການ ລະບາດຂອງພະຍາດອີໂບລາ ທີ່ໄດ້ລ້າງຜານພວກຄົນ ຢູ່ໃນເຂດ ອາຟຣິກາຕາເວັນຕົກ ມາໄດ້ຫຼາຍກວ່າໜຶ່ງປີ ບັນດານັກຄົ້ນຄວ້າ ກ່າວວ່າ ຢາວັກຊີນ ທີ່ມີປະສິດທິພາບສູງນັ້ນ ອາດຈະບໍ່ໃຫ້ມີ ການລະບາດຢ່າງໃຫຍ່ ຂອງອີໂບລາເກີດຂຶ້ນໄດ້ ອີກຕໍ່ໄປ ຜູ້ສື່ ຂ່າວວີໂອເອ ມີລາຍງານກ່ຽວກັບເລື້ອງນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານ ການແຜ່ລະບາດຂອງອີໂບລາໃນທົ່ວເຂດອາຟຣິກາຕາເວັນຕົກ ໄດ້ຂ້າລ້າງຊີວິດຂອງພວກ ເດັກນ້ອຍ, ແມ່, ພໍ່, ນາຍແພດ ແລະ ພະຍາບານ ຫຼາຍກວ່າ 11,000 ຄົນ ບໍ່ມີຜູ້ໃດເລີຍຈະປອດໄພ ການແຜ່ລະບາດຂອງອີໂບລາ ອັນເປັນຕາຢ້ານຫຼາຍນັ້ນ ຜົນສຸດທ້າຍ ກໍໄດ້ເຮັດໃຫ້ ບັນດາປະເທດໃນທົ່ວໂລກ ພາກັນປຸ້ມລຸມກັນ ສົ່ງການຊ່ວຍເຫຼືອ, ສ້າງໜ່ວຍງານ ຮັກສາປິ່ນປົວຫຼາຍແຫ່ງ, ເຝິກອົບຮົມໃຫ້ແກ່ ພະນັກງານການແພດ ແລະ ຊ່ວຍເຫຼືອ ບັນດາລັດຖະບານ ໃຫ້ທຳງານໃນທາງເພື່ອຍຸດຕິການແຜ່ລະບາດນັ້ນ ບັນດາບໍລິສັດ ເພສັດສະກຳທີ່ເຄີຍເປັນຄູ່ແຂ່ງກັນ ໄດ້ຫັນມາທຳງານຮ່ວມກັນ ເພື່ອຜະລິດຢາວັກຊີນ ແລະ ໃນທີ່ສຸດ ກໍມີຢາວັກຊີນອັນໜຶ່ງ ທີ່ຜະລິດຂຶ້ນມາໃນເວລາສັ້ນເປັນປະຫວັດການ ແລະ ກ່າວໄດ້ວ່າເປັນຢາວັກຊີນທີ່ມີປະສິດທິພາບສູງ ນາຍແພດ John-Arne Rottingen ຜູ້ເປັນຄູ່ຂຽນບົດຄົ້ນຄວ້າ ເວົ້າວ່າ ຢາວັກຊີນ ປະສົມປະສານກັບໂປຣຕີນໜຶ່ງ ຂອງສາຍພັນອີໂບລາ ທີ່ໄດ້ລ້າງຜານເຂດອາຟຣິກາຕາເວັນຕົກ ກັບເຊື້ອໄວຣັສ ອີກອັນໜຶ່ງ ທີ່ບໍ່ກ່ຽວຂ້ອງກັນເລີຍ ຜົນທີ່ໄດ້ຮັບມາ ກໍແມ່ນ ເຊື້ອໄວຣັສ ແມ່ນອ່ອນກຳລັງລົງ ຊຶ່ງບໍ່ສາມາດເຮັດໃຫ້ເກີດ ພະຍາດ ແຕ່ຫາກກະຕຸ້ນໃຫ້ສ້າງພູມຕ້ານທານຂຶ້ນມາ ບັນດາພະນັກງານ ສາທາ ລະນະສຸກ ແລະ ພວກຄົນອື່ນໆ ທີ່ມີຄວາມສ່ຽງສູງ ເປັນຜູ້ທີ່ໄດ້ຮັບ ຢາວັກຊີນກ່ອນໝູ່ ພ້ອມກັນກັບ ບັນດາອາສາສະໝັກຫຼາຍພັນຄົນ ນາຍແພດ Rottingen ເວົ້າວ່າ ບໍ່ມີການນຳໃຊ້ຢາຫລອກ ເພາະວ່າ ເຊື້ອໄວຣັສນີ້ ແມ່ນເປັນອັນຕະລາຍຮ້າຍແຮງເຖິງ ແກ່ຊີວິດ ແລະ ບັນດານັກຄົ້ນຄວ້າ ຕ້ອງຢາກຮັກສາຊີວິດ ໃຫ້ໄດ້ຫຼາຍທີ່ສຸດ ເທົ່າທີ່ຈະ ເຮັດໄດ້ ການຜະລິດຢາວັກຊີນ ແລະ ດຳເນີນການການສຶກສາຄົ້ນຄວ້າ ແມ່ນເປັນຄວາມ ພະຍາຍາມ ຂອງນາໆຊາດທີ່ກ່ຽວຂ້ອງກັບ ອົງການບັນດານາຍແພດ ປາດສະຈາກພົມ ແດນ ແລະ ອົງການອະນາໄມໂລກ ຢູ່ໃນປະເທດກິນີ ສ່ວນສະຖາບັນສາທາລະນະສຸກ ຂອງນໍເວນັ້ນ ແມ່ນໄດ້ອອກແບບການສຶກສາ ຄົ້ນຄວ້າ ແລະ ບໍລິສັດ Merck ແມ່ນເປັນ ຜູ້ຜະລິດຢາວັກຊີນ ຕອນນີ້ຍັງບໍ່ມີໃບອະນຸຍາດ ສຳຫລັບຢາວັກຊີນຕໍ່ຕ້ານອີໂບລາເທື່ອ-ກຳມະວິທີຂອງການ ອອກໃບອະນຸຍາດ ແມ່ນຈະໃຊ້ເວລາ ແຕ່ແຜນການກໍແມ່ນວ່າ ຮັກສາໄວ້ ໃຫ້ການສຶກສາ ຄົ້ນຄວ້າ ດຳເນີນຕໍ່ໄປ ຈົນກວ່າວ່າຈະບໍ່ມີກໍລະນີຂອງອີໂບລາຕື່ມອີກ ຢູ່ໃນອາຟຣິກາ ຕາເວັນຕົກ ບັນດານັກຄົ້ນຄວ້າ ຄາດຄະເນວ່າ ໃນທີ່ສຸດ ການແຜ່ລະບາດຂອງອີໂບລາ ຈະສິ້ນສຸດລົງພາຍໃນ ສອງສາມເດືອນນີ້ ((DR JOHN-ARNE RØTTINGEN, STUDY CO-AUTHOR)) ((DR JOHN-ARNE RØTTINGEN))